stanford-oval/wikipedia huggingface dataset:
Luc Mbah a Moute

| Luc Mbah a Moute |
| --- | --- |
 Mbah a Moute vuonna 2014
Henkilötiedot
Koko nimi:  Luc Richard Mbah a Moute
Syntynyt: 9. syyskuuta 1986 (ikä 38) Yaoundé, Kamerun
Kansalaisuus:   Kamerun
Koripalloilija
Pelipaikka:  Iso/pieni laitahyökkääjä
Pituus:  203 cm
Paino:  104 kg
Nyk. joukkue:  Los Angeles Clippers
Sarja:  NBA
NBA-varaus:  37. varaus, 2008 Milwaukee Bucks
Pelaajaura
Yliopistojoukkueet
2005–2008:   UCLA Bruins
Seurajoukkueet
2008–2013 2013 2013–2014 2014–2015 2015–2017 2017–2018 2018–:  Milwaukee Bucks Sacramento Kings Minnesota Timberwolves Philadelphia 76ers Los Angeles Clippers Houston Rockets Los Angeles Clippers
Maajoukkueet
:   Kamerun
Aiheesta muualla
FIBA
Luc Richard Mbah a Moute (s. 9. syyskuuta 1986 Yaoundé) on kamerunilainen koripalloilija, joka pelaa kaudella 2018–2019 NBA-liigan Los Angeles Clippersissä.
Isona tai pienenä laitahyökkääjänä pelaava Mbah a Moute varattiin vuoden 2008 NBA:n varaustilaisuudessa toisella kierroksella, tilaisuuden 37. pelaajana. Hän on NBA:ssa erdustanut Milwaukee Bucksia 2008–2013, Sacramento Kingsiä 2013, Minnesota Timberwolvesia 2013–2014, Philadelphia 76ersiä 2014–2015, Los Angeles Clippersiä 2015–2017 sekä Houston Rocketsia 2017–2018 sekä sen jälkeen uudelleen Los Angeles Clippersiä.
Lunamatrona

| Lunamatrona (Lunamatròna) |
| --- | --- |

 vaakuna
 Sijainti Etelä-Sardinian maakunnassa
 Lunamatrona
 Koordinaatit: 39.646°0′0″N, 8.900°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  20,59 km²
Korkeus:  168 m
Väkiluku:  1 699
Aikavyöhyke:  UTC+1
 – Kesäaika:  UTC+2
Postinumero:  09022
Suuntanumero(t):    070
Rekisterikilpi:  SU
 
 http://www.comune.lunamatrona.ca.it 
Infobox OKVirheellinen NIMI-arvo: 
Lunamatrona (sardiksi Lunamatròna) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 699 asukasta (vuonna 2016) ja sen pinta-ala on 20,59 neliökilometriä. Se sijaitsee 168 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Lunamatrona Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Loima

Länsi-Suomen opiston päärakennus.
Loima (myös Loimankylä) on kylä Huittisissa Satakunnan maakunnassa. Se sijaitsee Loimijoen varrella, noin kolme kilometriä kaupungin keskustaajaman Lauttakylän eteläpuolella.
Loimassa toimii vuonna 1892 perustettu Länsi-Suomen opisto, joka on maan vanhin suomenkielinen kansanopisto. Kylässä on lisäksi oma koulu. Loiman kylä tunnetaan myös presidentti Risto Rytin synnyinpaikkana. Hänen syntymäkotinsa purettiin jo 1930-luvulla, mutta sen paikalla on nykyään muistomerkki. Rytin nuoruusvuosien kotitalo puolestaan siirrettiin Loimankylästä toisaalle Huittisiin vuonna 2004.
Aiheesta muualla

Loima-Jokisivu -seura (Arkistoitu – Internet Archive)
Lorna Fitzgerald

| Lorna Fitzgerald |
| --- | --- |

Henkilötiedot
Koko nimi:  Lorna Katie Fitzgerald
Syntynyt: 8. maaliskuuta 1996 (ikä 28)
Näyttelijä
Aktiivisena:  2005–
Merkittävät roolit:  Abi Branning (EastEnders)
Aiheesta muualla
IMDb 
Lorna Katie Fitzgerald (s. 8. maaliskuuta 1996 Northampton, Iso-Britannia) on englantilainen näyttelijä.
Hänet tunnetaan englantilaisesta saippuasarjasta EastEnders, jossa hänen roolihahmonsa on Abi Branning (2006–). EastEnders-sarjan lisäksi hän on esiintynyt vuonna 2005 pienissä sivuosissa joissakin sarjoissa.[lähde? ]
Lima-ahvenet

| Lima-ahvenet |
| --- | --- |
 Nuchequula nuchalis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Välskärikalat Acanthuriformes
Heimo::  Lima-ahvenet Leiognathidae  Gill, 1893
Alaheimot ja suvut
 Leiognathinae Aurigequula  Leiognathus  Gazzinae Deveximentum  Equulites  Eubleekeria  Gazza  Karalla  Nuchequula  Photolateralis  Photopectoralis 
Katso myös
   Lima-ahvenet Wikispeciesissä   Lima-ahvenet Commonsissa 
Infobox OKNimi-testi OK: 
Lima-ahvenet (Leiognathidae) on välskärikaloihin kuuluva kalaheimo, jota tavataan indopasifiselta merialueelta.
Taksonomia

Lima-ahventen luokittelu on muuttunut huomattavasti 2000-luvun aikana. Aiemmin heimo jaettiin kolmeen sukuun,  mutta nykyisin sukuja on 10 ja lajeja runsaat 50. Lajeja ovat muun muassa lima-ahven (Leiognathus equulus) ja marmorilima-ahven (Leiognathus klunzingeri). Varhaisimmat lima-ahventen heimoon kuuluvien lajien fossiilit on ajoitettu oligoseenikaudelle.
Anatomia

Lima-ahvenet ovat pienikokoisia, korkeintaan 16 cm pitkiä. Ruumiinrakenne on litteä. Suomut ovat pienikokoisia ja puuttuvat päästä kokonaan. Kala on limamaisen eritteen peitossa. Kalat ovat tyypillisesti väriltään hopeanharmaita. Lima-ahventen erikoisuus on valoelimet, joissa elää symbioosissa fotoluminoivia Photobacterium-suvun bakteereja. Koiraiden valoelin on kookkaampi kuin naaraiden ja valoelin myös kirkastuu lisääntymiskauden aikana. Selkä- ja peräevät ovat hyvin pitkät ja pyrstöevä on haarautunut. Kalat pystyvät työntämään leukojaan eteenpäin, jolloin suusta muodostuu putkimainen.
Levinneisyys ja elintavat

Lima-ahvenet elävät indopasifisella merialueella suolaisissa ja murtovesissä rannikkojen läheisyydessä, mutta osa lajeista tulee toimeen myös makeissa vesissä. Lima-ahvenet elävät matalissa vesissä lähellä pohjaa yleensä alle 160 metrin syvyydessä merenpinnasta. Kalat muodostavat usein suuria parvia. Ravintona ovat pienet selkärangattomat eläimet, kuten äyriäiset. Pienestä koostaan huolimatta lima-ahvenet ovat Aasiassa paikoin hyvin tärkeitä ruokakaloja. Ne myydään tyypillisesti kuivattuina ja suolattuina.
Luostarinen

Luostarinen on suomalainen sukunimi, joka on muun muassa seuraavilla henkilöillä:
Aino Luostarinen (1889–1953), kansanedustaja (Maalaisliitto), Alpo Luostarisen vaimo
Aki Luostarinen (s. 1952), runoilija
Alpo Luostarinen (1886–1948), kunnallisneuvos ja kansanedustaja (Maalaisliitto)
Eetu Luostarinen (s. 1998), jääkiekkoilija
Esko Luostarinen (s. 1935), jääkiekkoilija
Harri Luostarinen (s. 1964), autourheilija
Heikki Luostarinen (s. 1957), tiedotusopin professori
Katri Luostarinen (1915–1991), maisema-arkkitehti ja apulaisprofessori, Aino ja Alpo Luostarisen tytär
Kiti Luostarinen (s. 1951), elokuvaohjaaja
Laura Ulrica Luostarinen (s. 1952), taidemuseonjohtaja
Leena Luostarinen (1949–2013), taidemaalari
Matti Luostarinen (s. 1951), Maa- ja elintarviketalouden tutkimuskeskus MTT:n erikoistutkija
Matti Luostarinen (s. 1961), korkeushyppääjä
Onni Vilho Luostarinen (1888–1961), metsänhoitaja, virkamies ja yritysjohtaja, metsäneuvos
Paul Luostarinen (1870–1940), Mikkelissä vaikuttanut kauppias ja kauppaneuvos
Pero Luostarinen (s. 1954), kuvanveistäjä
Päivi Luostarinen (s. 1955), diplomaatti
Reijo Luostarinen (1939–2017), kansainvälisen markkinoinnin professori
Ritva Luostarinen (1935–1986), lastenkirjailija
Sanna Luostarinen (s. 1976), näyttelijä
Tommi Luostarinen (s. 1996), pesäpalloilija ja valmentaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Luhtasara

| Luhtasara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Kladi::  Commelinids
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  vesicaria
Kaksiosainen nimi
 Carex vesicaria  L. 
Katso myös
   Luhtasara Wikispeciesissä   Luhtasara Commonsissa 
Infobox OKNimi-testi OKIUCN-testi OK: 
Luhtasara (Carex vesicaria) on monivuotinen kasvilaji sarojen suvussa.
Ulkonäkö

Luhtasara kuuluu erilaistähkäisten kolmiluottisten sarojen ryhmään. Se kasvaa löyhästi mätästävänä 30–70 senttimetriä korkeaksi. Lehdet ovat lähes varren pituisia, 4–8 mm leveitä. Emikukan esilehti eli pullakko on munanmuotoinen, 5–8 mm pitkä. Ulkonäöltään luhtasara muistuttaa Suomessa erittäin yleisenä kasvavaa pullosaraa (Carex rostrata) sekä myös kaislasaraa (Carex rhynchophysa). Luhtasara risteytyy kaislasaran, pullosaran, jouhisaran ja kiiltosaran kanssa.
Luhtasaralla voi esiintyä luhtasarannoki (Anthracoidea subinclusa) -nokisientä.
Luhtasara Suomessa

Suomessa luhtasara on yleinen koko maassa paitsi aivan Pohjois-Lapissa. Se kasvaa järvien ja jokien rannoilla, ojissa, allikoissa ja tulvaniityillä.
Aiheesta muualla

Kasviatlas: Luhtasaran levinneisyys Suomessa.
Pinkka – Lajintuntemuksen oppimisympäristö: Luhtasara (Carex vesicaria)
ITIS: Carex vesicaria (englanniksi)
United States Department of Agriculture (USDA): Carex vesicaria (englanniksi)
Flora of China: Carex vesicaria (englanniksi)
Lorna Frampton

| Mitalit> Naisten uinti.Maa:   Englanti.Brittiläisen imperiumin kisat  | Mitalit> Naisten uinti.Maa:   Englanti.Brittiläisen imperiumin kisat  | Mitalit> Naisten uinti.Maa:   Englanti.Brittiläisen imperiumin kisat  | Naisten uinti> Maa:   Englanti. |
| --- | --- | --- | --- |
|  Kultaa | Sydney 1938 | 3 × 110 jaardin sekauintiviesti |  |
Lorna Frampton (2. huhtikuuta 1920 – 23. helmikuuta 2009 Epsom) oli brittiläinen uimari.
Frampton voitti vuonna 1936 maansa olympiakarsinnat ja pääsi joukkueeseen kuudentoista vuoden ikäisenä. Hän sijoittui olympiakisoissa kuudenneksi 100 metrin selkäuinnissa ja oli seuraavana vuonna nopein maansa amatöörien mestaruuskisoissa 150 jaardin selkäuinnissa. Frampton oli voittamassa kultaa 3 × 110 jaardin sekauintiviestissä brittiläisen imperiumin kisoissa 1938, mutta toisen maailmansodan puhkeaminen lopetti hänen uransa.
Frampton työskenteli kilpailu-uransa aikana pankkivirkailijana ja toimi 1950-luvulla Watford Swimming Clubissa valmentajana.
Luigi Serafini

Luigi Serafini -nimisiä henkilöitä ovat:
Luigi Serafini, italialainen koripalloilija
Luigi Serafini, italialainen taiteilija
Luigi Serafini, italialainen kardinaali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luigi Serafini”, voi hakea sivunnimihaulla, laajalla sivunnimihaulla tai tekstihaulla.
Lords of Chaos (elokuva)

| Lords of Chaos |
| --- | --- |

Ohjaaja:  Jonas Åkerlund
Käsikirjoittaja:   Dennis Magnusson  Jonas Åkerlund 
Perustuu:  Michael J. Moynihanin ja Didrik Søderlindin kirjaan Lords of Chaos
Tuottaja:   Kwesi Dickson  Danny Gabai  Jim Czarnecki  Erik Gordon  Jack Arbuthnott  Kō Mori 
Säveltäjä:  Sigur Rós
Kuvaaja:  Pär M. Ekberg
Leikkaaja:  Rickard Krantz
Pääosat:   Rory Culkin  Emory Cohen  Jack Kilmer  Sky Ferreira 
Valmistustiedot
Valmistusmaa:  Yhdistynyt kuningaskunta Ruotsi Yhdysvallat
Tuotantoyhtiö:  20th Century Fox
Levittäjä:  Vice Media 20th Century Studios Arrow Films
Ensi-ilta:  23. tammikuuta 2018 (Sundance)
Kesto:  118 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Lords of Chaos on vuonna 2018 ensi-iltansa saanut kansainvälisesti tuotettu kauhudraamaelokuva, jonka on ohjannut Jonas Åkerlund. Se perustuu vuoden 1998 samannimiseen kirjaan, ja kertoo black metalin toisesta aallosta Mayhem-yhtyeen jäsenen, Euronymouksen, näkökulmasta. Elokuvan pääosia esittävät Rory Culkin, Emory Cohen, Jack Kilmer ja Sky Ferreira.
Lords of Chaos sai maailmanensi-iltansa Sundancen elokuvajuhlilla 23. tammikuuta 2018. Se sai positiivisen vastaanoton kriitikoilta, mutta ristiriitaisen vastaanoton yleisöltä ja metalliyhteisöltä.
Näyttelijät

| 0 | 1 | 2 |
| --- | --- | --- |
|  Rory Culkin  | … |  Øystein ”Euronymous” Aarseth   |
|  Emory Cohen  | … |  Kristian ”Varg” Vikernes   |
|  Jack Kilmer  | … |  Pelle ”Dead” Ohlin   |
|  Anthony De La Torre  | … |  Jan Axel ”Hellhammer” Blomberg   |
|  Sky Ferreira  | … |  Ann-Marit   |
|  Valter Skarsgård  | … |  Bård Guldvik ”Faust” Eithun   |
|  Sam Coleman  | … |  Jon ”Metalion” Kristiansen   |
|  Jonathan Barnwell  | … |  Jørn ”Necrobutcher” Stubberud   |
|  Wilson Gonzalez Ochsenknecht  | … |  Vargin kuski   |
|  Lucian Charles Collier  | … |  Stian ”Occultus” Johannsen   |
|  Anette Martinsen  | … |  norjalainen uutistenlukija   |
|  Andrew Lavelle  | … |  Gylve ”Fenriz” Nagell   |
|  James Edwin  | … |  Kjetil Manheim   |
|  Arion Csihar  | … |  Attila Csihar   |
|  Jason Arnopp  | … |  oma itsensä   |
|  Jon Øigarden  | … |  Magne Andreassen   |
Aiheesta muualla

Lords of Chaos Internet Movie Databasessa (englanniksi)
Lords Appellant

Lords Appellant oli 1300-luvulla Englannissa toiminut, aatelisista koostunut ryhmä, joka halusi vaikuttaa kuninkaan hallintotapaan ja jatkaa sotaa Ranskaa vastaan. Jäseniä olivat ainakin Gloucesterin herttua Thomas Woodstock (kuningas Edvard III:n nuorin poika ja kuningas Richardin setä), Arundelin jaarli Richard FitzAlan, ja Warwickin jaarli Thomas De Beauchamp ja se sekoitti joukkoon Nottinghamin jaarlin Thomas De Mowbrayn ja hänen mukanaan Henry Bolingbrooken.
Synty

Kun Englannin kuningas Rikhard II alkoi keskittää enemmän valtaa itselleen ja suosia sisäpiiriä hallituksessa, hän sai samalla vihamiehiä syrjimistään aatelisista, joihin lukeutui monia vaikutusvaltaisia miehiä, kuten Edvard III:n poika. Heistä tuli ryhmä, joka kutsui itseään nimellä Lords Appellant. Heidän tavoitteenaan oli vaikuttaa kuninkaan hallintotapaan ja saada sota Ranskaa vastaan jatkumaan Rikhardin pyrkiessä rauhaan. He pyrkivät tavoittelemaan omaansa eikä niinkään valtion etua.
Toiminta

Vuonna 1387 Englannin parlamentti vaati ryhmän painostuksesta kuningas Rikhardia vaihtamaan epäsuosiolliset valtuutetut. Nuori kuningas ei tähän suostunut ja syttyi aseellinen selkkaus, jonka Lords Appellantin joukot voittivat. Tämän seurauksena Rikhard teljettiin Toweriin ja hänen valtuutettunsa joko teloitettiin tai ajettiin maanpakoon.
Rikhard otti opikseen välikohtauksesta ja ryhtyi varovaisemmaksi aatelisten suhteen. Vuonna 1390 John Gaunt palasi Espanjasta takaisin Englantiin ja Lords Appellantin johtoon.
Ryhmän loppu

Rikhard päätti haluavansa lopullisesti eroon Lords Appellant -ryhmästä vuonna 1397. Hän teloitutti ja ajoi maanpakoon ryhmän jäseniä, ja vaati kaikilta ehdotonta sitoutumista hänen hallintaansa. Hän näki itsensä Jumalan valitsemana prinssinä, eikä hyväksynyt arvostelua. Rikhardilla ei edelleenkään ollut jälkeläistä ja häntä huolestutti kruunun kohtalo ja erityisesti serkkunsa, Juhana Gentin poika, Henrik (Henry) Bolingbroke, josta tuli myöhemmin Henrik IV. Henrik oli osallistunut aatelisten neuvoston, isänsä Juhanan johtaman Lords Appellantin kapinaan Rikhardia vastaan vuonna 1387. Rikhard ei kuitenkaan ollut rankaissut serkkuaan, vaan jopa ylensi tämän Derbyn kreivistä Herefordin herttuaksi.
Rikhardin ollessa sotaretkellä Irlannissa Bolingbroke saapui Yorkiin tukenaan Ranskan kuninkaan armeija. Hän vaati omaksi isältään jääneitä alueita, ja saikin pian haltuunsa miltei koko itäisen ja eteläisen Englannin. Hänen suunnitelmaansa ei kuulunut kuninkuuden anastaminen Rikhardilta, vain oman perintönsä palauttaminen ja Lords Appellantin aseman palauttaminen.
Rikhard II
Lolita Miljavskaja

Lolita Miljavskaja
Lolita Markovna Miljavskaja (ven. Лоли́та Ма́рковна Миля́вская, ukr. Лоліта Марківна Мілявська; s. 14. marraskuuta 1963 Mukatševo) on ukrainalaissyntyinen, suurimmaksi osaksi Venäjällä uransa luonut poplaulaja, näyttelijä ja televisiojuontaja.
Miljavskajan isä oli näyttelijä Mark Gorelik ja äiti jazzlaulaja Alla Nikiforova. Miljavskaja oli 4-vuotias isänsä muuttaessa Israeliin. Hän jäi äitinsä kanssa Neuvostoliittoon. Nuorena Miljavskaja esiintyi Irina Ponarovskajan taustalaulajana. Hän valmistui Moskovan kulttuurin ja taiteen valtionyliopistosta vuonna 1985, muutti Odessaan ja sai työpaikan Odessan aluefilharmonikoista. Tässä työpaikassa Miljavskaja tapasi tulevan miehensä Aleksandr Tsekalon. Pariskunta perusti kabareeduo Akademijan, joka oli suosittu 1990-luvulla. Lisäksi Miljavskaja ja Tsekalo juonsivat yhdessä televisio-ohjelmia. Pariskunnan erottua vuonna 2000 Miljavskaja aloitti soolouran, jonka aikana hän on julkaissut lukuisia albumeita. Lisäksi hän on jatkanut aktiivista esiintymistä televisiossa ja elokuvissa. Hän sai TEFI-palkinnon vuosina 2005–2007 pitämästään puheohjelmasta Lolita. Bez kompleksov. Miljavskajalla on ollut rooleja muiden muassa elokuvissa Popsa ja Korolevstvo krivyh zerkal sekä televisiosarjassa Tšuma!.
Miljavskaja on ollut kaikkiaan viidesti naimisissa. Hänellä on vuonna 1998 syntynyt tytär.
Poliittiset kannanotot, kohut ja pakotteet

Miljavskaja on voimakas Vladimir Putinin kannattaja. Vuonna 2014 hän kommentoi Venäjälle asetettuja pakotteita toteamalla mielellään syövänsä vain venäläisiä tuotteita loppuelämänsä ajan. Vuonna 2017 Miljavskaja poistettiin Ukrainassa junasta ja hänelle asetettiin kolmen vuoden matkustuskielto maahan. Syynä oli hänen laiton matkustamisensa Venäjän miehittämälle Krimin niemimaalle vuonna 2015 Venäjän puolelta. Vuonna 2017 Miljavskaja oli matkalla Ukrainassa perhesyistä, mutta sanojensa mukaan hän oli käynyt maassa toistuvasti vuosien 2015–2017 välillä, myös videoita kuvaamassa. Miljavskaja on luonnehtinut Venäjän vuonna 2022 aloittamaa suurhyökkäystä Ukrainaan "erikoisoperaatioksi". Hän kuului moniin venäläisiin kulttuurivaikuttajiin, joita kohtaan Ukraina asetti tammikuussa 2023 henkilökohtaisia pakotteita Krimin miehityksen ja Venäjän sotatoimien tukemisesta. Miljavskaja on itse kertonut kokeneensa Ukrainan "pettäneen" hänet.
NTV kertoi Miljavskajan käyttäytyneen humalassa häiritsevästi Moskovan metrossa vuonna 2014. Miljavskaja kiisti väitteen ja ilmoitti vaativansa sadan miljoonan ruplan korvauksia NTV:lta.
Joulukuussa 2023 Miljavskaja osallistui Nastja Ivlejevan järjestämiin juhliin, joista aiheutui Venäjällä kohu osallistujien liian paljastavaksi koetun vaatetuksen ja "homopropagandaa" koskeneiden syytösten johdosta. Miljavskaja kertoi, että kohun seurauksena häneltä peruttiin konsertteja ja hänen laulunsa poistettiin radioiden valikoimista.
Aiheesta muualla

Lolita Miljavskaja Internet Movie Databasessa. (englanniksi)
Luhtarahkasammal

| Luhtarahkasammal |
| --- | --- |

Uhanalaisuusluokitus
 Elinvoimainen  
Suomessa::  Erittäin uhanalainen 
  
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Sphagnopsida
Lahko::  Sphagnales
Heimo::  Sphagnaceae
Suku::  Rahkasammalet Sphagnum
Laji::  inundatum
Kaksiosainen nimi
 Sphagnum inundatum  Russow 
Synonyymit
 Sphagnum auriculatum var. inundatum, Sphagnum subsecundum var. inundatum 
Katso myös
   Luhtarahkasammal Wikispeciesissä   Luhtarahkasammal Commonsissa 
Infobox OKNimi-testi OK: 
Luhtarahkasammal (Sphagnum inundatum) on sammallaji. Se kuuluu rahkasammalten heimoon ja sukuun.
Ulkonäkö

Luhtarahkasammal on keskikokoinen ja sillä on 2 tai 3 sivulle suuntautuneita ja saman verran alaspäin suuntautuneita haaroja. Se muistuttaa keräpäärahkasammalta.
Levinneisyys

Lajia esiintyy koko Suomessa Lappia lukuun ottamatta. Se on uhanalainen laji Kainuussa. Sen uhanalaisuuden syitä ovat ojitus ja turpeenotto.
Elinympäristö

Luhtarahkasammal kasvaa keskiravinteisilla soilla ja luhtaisilla niityillä.
Lolita Pop

Lolita Pop on ruotsalainen rock-yhtye. Tunnetuimpia hittejä ovat "Mind Your Eye", "Tarzan On A Big Red Scooter" ja "Hey Winner".
Jäsenet

Alkuperäiset jäsenet
Karin Wistrand, laulu
Sten Booberg, kitara
Benkt Svensson, kitara
Thomas Johansson, basso
Per Eriksson, tenorisaksofoni
Peter Olsen, rummut
Jäsenet 1980-luvulla
Karin Wistrand, laulu
Sten Booberg, kitara
Benkt Svensson, kitara
Henrik Melin, basso (1987-)
Per Eriksson, rummut
Christer Björklund, rummut
Diskografia

1982 - Falska bilder
1983 - Fem söker en skatt
1983 - Irrfärder
1984 - Lolita Pop
1985 - Att ha fritidsbåt
1987 - Lolita Pop
1989 - Love Poison
1990 - Blumenkraft
1993 - Regn av dagar 1982-1990 (kokoelma-albumi)
2008 - Lolita Pop: MNW klassiker
Luettelo Kuopion hautausmaista

Luettelo Kuopion hautausmaista sisältää Kuopion kaupungin alueella olevia hautausmaita ja myös muinaismuistolain perusteella suojeltuja entisiä hautausmaita. Suojellut hautausmaat ovat nykyään hoidettuja puistoja.
Kuopion evankelis-luterilaisen seurakuntayhtymän omistuksessa ja hoidossa on 32 hautausmaata. Näistä osa ei ole enää aktiivikäytössä. Hautausmaiden määrä selittyy osin kuntaliitoksilla. Kuopion maalaiskunta liittyi kaupunkiin vuonna 1969, ja Riistavesi vuonna 1973. Myöhemmin liittyneitä kuntia ovat Vehmersalmi (2005), Karttula (2011), Nilsiä (2013) ja Maaninka (2015). Näistä kaikista kuntaliitoksista seurasi myös seurakuntaliitos. Juankosken kaupunki liittyi Kuopioon vuonna 2017, mutta seurakuntaliitos oli toteutettu jo 2011. Muuruveden ja Säyneisen kunnat olivat yhdistyneet Juankoskeen vuonna 1971. Kuopion seurakuntayhtymä toimii myös itsenäisten naapurikuntiensa Kaavin ja Tuusniemen alueilla.
Kuopion ortodoksisella seurakunnalla on kaupungin alueella neljä hautausmaata. Entisen Karttulan kunnan alueella on lisäksi Karttulan Vapaaseurakunnan hautausmaa.
Horkanlahden aktiivikäytöstä poistunut hautausmaa on suojeltu muinaismuistolain perusteella. Hautausmaalla on säilynyt liki sata hautamuistomerkkiä, joista noin puolet on 1800-luvulla yleisesti käytössä olleita hautalautoja. Alkuperäiset hautalaudat on valokuvattu ja niitä säilytetään varastossa; haudoille on teetetty kopiot. Nilsiän vanhan kirkon puisto, entinen Nilsiän vanha hautausmaa, on myös suojeltu kiinteä muinaisjäännös. Alueella ovat sijainneet sekä Nilsiän ensimmäinen että toinen kirkko. Siellä on Nilsiän sankarihautausmaa ja  hautausmaan laidalla on Nilsiän 1843 valmistunut kellotapuli.